मांडर निवासी 21 वर्षीय आशीष कुमार गुप्ता ने बताया कि ये पिछले चार साल से टेनिस क्रिकेट खेल रहे है. स्टेट लेवल में अपना नाम दर्ज कराने के बाद अब ये नेशनल गेम्स में शामिल होने राजस्थान जाने के लिये तैयार है. इन्होंने बताया कि पिता के राशन की दुकान होने के कारण घर से पैसा जुटा कर खेलना काफी मुश्किल था. परिवारिक सहयोग नहीं मिलने से कई बार लगता था कि खेल छोड़ देना चाहिये, लेकिन किसी तरह आगे बढ़ते बढ़ते नेशनल लेवल पर खेलने का अवसर मिला और इसी दौरान नेशनल के लिये अमृतसर जाना हुआ. वहां जा कर खिलाड़ियों से मिल कर जानकारी हुई कि खेल में कैसे कैरियर बना सकते है. अब नेशनल खेल के लिये राजस्थान जाना है. ऐसे में तैयारी पूरी है कि इस बार राज्य का नाम रौशन कर के ही आना है.